આબોહવાકીય નિરીક્ષણ સ્થળોની સ્થાપના માટે વૈશ્વિક સહકાર સાધવો, જલશાસ્ત્રીય અને ભૂ-ભૌતિકીય નિરીક્ષણ સ્થળોના વિકાસ, જાળવણી અને તેમને આધુનિક સાધનોથી સજ્જ બનાવવા અંગેની કાર્યવાહી કરવી, આબોહવાકીય માહિતીની ત્વરિત આપ-લેની વ્યવસ્થા ગોઠવવી, હવાઇ પરિવહન, વહાણવટા, કૃષિ વગેરે ક્ષેત્રોમાં હવામાનની અગત્યતા પ્રસ્થાપિત કરવી, જલશાસ્ત્ર અને હવામાનશાસ્ત્ર વચ્ચેના ગાઢ સંબંધો વિષે સંશોધન કરવું, હવામાનલક્ષી ફેરફારો વિષે આંતરરાષ્ટ્રીય સહકાર સ્થાપવાના પ્રયત્નો કરવા, હવામાનમાં થનારા પરિવર્તનોથી ખલાસીઓ, પ્રવાસીઓ અને અન્ય સંબંધિતોને માહિતગાર કરવા, જેથી જાન-માલની હાનિ નિવારી શકાય, વગેરેને લગતા કાર્યક્રમો ” વિશ્વ હવામાન દિવસ”ના રોજ યોજવામાં આવે છે.